У С Т А В

На

НАРОДНО ЧИТАЛИЩЕ „ИСКРА-1932 г.”

с.СЛАКОВЦИ

УСТАВ

на

НАРОДНО ЧИТАЛИЩЕ

„ИСКРА-1932 г.”

с.СЛАКОВЦИ

с.Слаковци,обл.Перник

ГЛАВА ПЪРВА

ОБЩИ ПОЛОЖЕНИЯ

Чл.1.С този устав, съобразен със Закона за народните читалища се уреждат основните положения на вътрешно нормативната уредба на читалището в зависимост от специфичните условия, при които се развива неговата дейност.

Чл.2./1/. Народно читалище „Искра-1932 г” с.Слаковци е традиционно самоуправляващо се българско сдружение в с.Слаковци,което изпълнява и държавни културно-просветни задачи.В неговата дейност могат да участват всички физически лица без оглед на ограничения на възраст,пол,политически и религиозни възгледи и етническо самосъзнание.

/2/.Народно читалище”Искра-1932 г.”с.Слаковци е юридическо лице с нестопанска цел със седалище и адрес на управление с.Слаковци обл.Перник.

/3/.Читалището е вписано в регистъра на Министерство на културата под №1545 от 20.04.2001г.

Чл.3.Наименованието е:

Народно читалище”Искра-1932г”-с.Слаковци,което наименование при необходимост ще се изписва и на латиница по следния начин:Narodno

Chitaliste „Iscra-1932 g.” –s.Slacovtci.

Чл.4.Читалището работи в тясно взаимодействие с учебните заведения,културните институти,църквата,обществените и стопански организации, фирми и други,които извършват или подпомагат културната дейност.

Чл.5Читалището поддържа най-тесни връзки за сътрудничество и координация на културната дейност,организирана от общината и участва активно в организацията и провеждането на общоградски и общински културни прояви.Съобразява своята дейност с ъс стратегията на общината в областта на културата.

ГЛАВА ВТОРА

ЦЕЛИ И ЗАДАЧИ

Чл.6.Основната цел на читалището е да задоволява потребностите на населението,свързани със:

1- .развитие и обогатяване на културния живот ,социалната и образователна дейност в селото;

2- .запазване на обичаите и традициите на населението в селото;

3- .разширяване знанията на хората и приобщаването им към ценностите и постиженията на науката ,изкуството и културата;

4-. възпитаване в дух на демократизъм,родолюбие и общочовешка нравственост;

5- .възпитаване и утвърждаване на националното самосъзнание;

6.- осигуряване на достъп до информация;

Чл.7.За постигане на целите по чл.6 читалището извършва основни дейности като:

1.- уреждане и поддържане на общодостъпни библиотеки,читални,фото-фоно-филмо –и видеотеки, както и създаване и подържане на електронни информационни мрежи;

2.- развиване и подпомагане на любителското художествено творчество,чрез създаване на колективи и изпълнители в различни жанрове на изкуството,за които има необходимите условия;

3.- организиране на школи,кръжоци,курсове,клубове,празненства,кино-и видеопоказ,концерти,чествания и младежки дейности;

4.- организиране на изложби на отделни или група художници във фоайетата на читалищния дом;

5- събиране и разпространяване на знания за родния край;

6- създаване и съхраняване на музейни колекции съгласно Закона за културното наследство ;

7- предоставяне на компютърни и интернет услуги;

Чл.8.Читалището може да развива и допълнителна стопанска дейност,свързана с предмета на основната му дейност, в съответствие с действащото законодателство,като използва приходите от нея за постигане на определените в устава цели.Читалището не разпределя печалба.

Чл.9.Читалището няма право да предоставя собствено или ползвано от него имущество възмездно или безвъзмездно:

1.- за хазартни игри и нощни заведения;

2.- за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3.- за постоянно ползване от политически партии и организации;

4.- на председателя,секретаря,членовете на настоятелството и проверителната комисия и на членове на техните семейства.

Чл.10.Читалището може да се сдружава с други читалища за постигане на своите цели,за провеждане на съвместни дейности и инициативи при условията и по реда на Закона за народните читалища.

ГЛАВА ТРЕТА

УПРАВЛЕНИЕ

Чл.11./1/Членовете на читалището са индивидуални,колективни и почетни

/2/-Индивидуалните членове са действителни и спомагателни.Те са български граждани и са длъжни да спазват устава на читалището,да опазват имуществото на читалището,да участват в читалищната дейност според възможностите си и да не извършват действия,уронващи доброто име на читалището.

1.- Действителните членове са лица навършили 18 години,които участват в дейността на читалището,редовно плащат членският си внос и имат право да избират и да бъдат избрани.

2.- спомагателните членове са лица под 18 години,които нямат право да избират и да бъдат избирани,те имат право на съвещателен глас.

/3/Колективните членове съдействат за осъществяване на целите и задачите на читалището,подпомагат неговата дейност ,подържат и обогатяват материалната му база и имат право на 1/един/ глас в общото

събрание.

Колективни членове могат да бъдат:

1.- професионални организации;

2.-стопански организации;

3.- търговски дружества;

4.- кооперации и сдружения;

5.- културно –просветни и любителски клубове и творчески колективи.

/4/Почетни членове могат да бъдат български и чужди граждани с

изключителни заслуги към читалището

\5\Членският внос се определя от Общото събрание,като на същото се взе решение да се плаща по 1 лв.членски внос един път годишно.

Чл.12.Органи на читалището са:Общото събрание,Настоятелството и Проверителната комисия.

Чл.13./1/Върховен орган на читалището е Общото събрание

/2/Общото събрание се състои от всички членове,имащи право на глас.

Чл.14./1/Общото събрание:

1.- изменя и допълва устава;

2.- избира и освобождава членовете на настоятелството и проверителната комисия и председателя;3.- приема вътрешни актове ,необходими за организацията на дейността на читалището;

4.-приема и изключва членове на читалището;

5.-определя основни насоки на дейността на читалището;

6.- взема решения за членуване или прекратяване на членството в читалищното сдружение;

7.- приема бюджета на читалището;

8.- приема годишния отчет до 30 март на следващата година;

9.- определя размера на членския внос-;

10.- отменя решения на органите на читалището;

11.- взема решения за откриване на клонове на читалището след съгласуване с общината;

12.- взема решение за прекратяване на читалището;

13.- взема решения за отнасяне до съда на незаконосъобразни действия на ръководството,или отделни членове на читалището.

/2/ Решенията на общото събрание са задължителни за другите органи на читалището.

Чл.15./1/Редовно общо събрание на читалището се свиква от настоятелството най-малко веднъж в годината,като на 3/три/ години е Отчетно-изборно.Извънредно общо събрание може да бъде свикано по решение на настоятелството,по искане на проверителната комисия или на една трета от членовете на читалището с право на глас.При отказ на настоятелството да свика извънредно общо събрание,до 15 дни от постъпването на искането,проверителната комисия,или една трета от членовете на читалището с право на глас могат да свикат извънредно общо събрание от свое име.

/2/Поканата за събрание трябва да сдържа дневния ред,датата, часа и мястото на провеждането му и кой го свиква.Та трябва да бъде получена срещу подпис или връчена не по-късно от 7 /седем/дни преди датата на провеждането.В същия срок на вратата на читалището,и други общодостъпни места в населеното място ,трябва да бъде залепена поканата

за събранието

/3/Общото събрание е законно ,ако на него присъстват най-малко половината от имащите право на глас членове на читалището.При липса на кворум събранието се отлага с 1/един/час .Тогава събранието е законно,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/Решенията по чл.14,ал.1,т.1,4,10,11 и12 от Устава се вземат с мнозинство най-малко две трети от всички членове.Останалите решения се вземат с мнозинство повече от половината от присъстващите членове

/5/Две трети от членовете на общото събрание на читалището могат да предявят иск пред Окръжния съд по седалището на читалището за отмяна на на решение на общото събрание,ако то противоречи на закона или устава. Искът се предявява в едномесечен срок от узнаването на решението, но не по-късно от една година от датата на вземане на решението.

Чл.16./1/Изпълнителен орган на читалището и НАСТОЯТЕЛСТВОТО.То се състои най-малко от5/петима/членове, избрани за срок от 3/три/години.Същите да нямат роднински връзки по права и съребърна линия до четвърта степен.

/2/НАСТОЯТЕЛСТВОТО:

1.- свиква общото събрание

2.- осигурява изпълнението на решенията на общото събрание

3.- подготвя и внася в общото събрание проект за бюджет на читалището,утвърждава щата му годишната програма за културна дейност;

4.- подготвя и внася в общото събрание отчет за дейността на читалището;

5.- назначава секретаря на читалището и утвърждава длъжностната му характеристика;

6.- приема нови членове на читалището въз основа на подадена молба.

/3/ Настоятелството провежда най-малко 4/четири/ заседания годишно./4/Настоятелството взема решение с мнозинство повече от половината на членовете си.

/5/На първото заседание се избира заместник-председател и се разпределят отговорностите между членовете по отделните направления на дейността.

Чл.17./1/Председателят на читалището е член на настоятелството и се избира от общото събрание за срок от 3 /три/ години.

/2/ПРЕДСЕДАТЕЛЯТ:

1.-организира и ръководи дейността на читалището съобразно закона, устава и решенията на общото събрание;

2.- представлява читалището;

3.- свиква и ръководи заседанията на настоятелството и председателства общото събрание;

4.- отчита дейността си пред настоятелството;

5.-сключва и прекратява трудовите договори със служителите съобразно бюджета на читалището и въз основа решение на настоятелството.

Чл.18./1/ СЕКРЕТАРЯТ на читалището:

1.—организира изпълнението на решенията на настоятелството,включително решенията за изпълнението на бюджета;

2.-организира текущата основната и допълнителна дейност;

3.-отговаря за щатния и хонорувания персонал;

4.- представлява читалището заедно и поотделно с председателя;

5.- секретарят е щатен служител, като се назначава от Председателят въз основа на решение на настоятелството, и участва с работата на настоятелството със съвещателен глас;

/2/Секретарят не може да е в роднински връзки с членовете на настоятелството и на проверителната комисия по права и по сребърна линия до четвърта степен,както и да бъде съпруг/съпруга/ на председателя на читалището.

Чл.19./1/ПРОВЕРИТЕЛНАТА КОМИСИЯ се състои от 3/трима/ члена и се избира от общото събрание за срок от 3/три/ години.

/2/Членовете на проверителната комисия не могат да бъдат лица,които са в трудовоправни отношения с читалището или са роднини на членове на настоятелството,на председателя или на секретаря по права линия,съпрузи,сестри и роднини по сватовство от първа степен.

/3/Проверителната комисия осъществява контрол върху дейността на настоятелството,председателя и секретаря на читалището по спазване на закона ,устава и решенията на общото събрание.

/4/При констатирани нарушения,проверителната комисия уведомява общото събрание на читалището,а при данни за извършено престъпление и органите на прокуратурата.Чл.20.Не могат да бъдат избирани за членове на настоятелството и на проверителната комисия,и за секретари, лица, които са осъждани на лишаване от свобода за умишлени престъпления от общ характер.

Чл.21.Членовете на настоятелството,включително председателят и секретарят подават декларации за конфликт на интереси при условията и по реда на Закона за предотвратяване и разкриване на конфликт на интереси.Декларациите се обявяват на интернет страницата на читалището.

ГЛАВА ЧЕТВЪРТА

ИМУЩЕСТВО И ФИНАНСИРАНЕ

Чл.22.Имуществото на читалището се състои от право на собственост и от други вещни права,вземания, ценни книжа, други права и задължения.

Чл.23./1/Читалището набира средства от следните източници;

1.- членски внос

2.-културно-просветна и информационна дейност;

3.-субсидия от държавния и общинският бюджет;

4.- наеми от движимо и недвижимо имущество;

5.- дарения и завещания

6.- други приходи

/2/Сумите от даренията се изразходват според волята на дарителя или по решение на настоятелството,ако няма изрично изразена воля на дарителя.

/3/Читалищното настоятелство може да награждава изявили се читалищни служители,читалищни деятели и самодейни колективи,допринесли за обогатяване на читалищната дейност и популяризиране името на читалището и Общината на регионални и национални конкурси и прегледи.

Чл24.Читалището не може да отчуждава недвижими вещи и да учредява ипотека върху тях .Движими вещи могат да бъдат отчуждавани ,далагани залагани,бракувани или заменени с по-доброкачествени само по решение на настоятелството.

Чл.25Читалищното настоятелство изготвя годишния отчет за приходите и разходите ,който се приема от общото събрание.Отчета за изразходваните бюджетни средства,заедно с отчета за дейността се представят в Община

Брезник

26./1/Председателят на читалището ежегодно в срок до 10 ноември представя на кмета на Община Брезник предложения за своята дейност през следващата година.

/2/Годишната програма за развитие на читалищната дейност в Община

Брезник,приета от Общинският съвет,се изпълнява от читалището

Въз основа на финансово обезпечени договори, сключени с Кмета на общината.

/3/Председателят на читалището представя ежегодно до 31 март пред Кмета на общината и Общинският съвет доклад за осъществените читалищни дейности в изпълнение на програмата по ал.2 и за изразходваните от бюджета средства през преходната година.

Чл.27.Счетоводната отчетност се води в пълно съответствие със Закона за счетоводството и приложимото действащо законодателство.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1.Читалището има кръгъл печат, в средата с разтворена книга,с надпис около него:Народно читалище „Искра-1932г”-с.Слаковци

2.Празник на читалището е 24 май.

Този нов Устав е приет на редовно общо събрание на читалището, проведено 27.05.2018г. съобразно §34 от ПЗР на ЗИД на Закона за

Народните читалища,обн. В ДВ бр.42 от 2009 г. и отменя Устава на читалището ,приет от общото събрание ,проведено на 07.08.1997 г.

Същият е подписан в 2/два/ екземпляра от присъстващите действителни членове на читалището,съгласно приложения списък, представляващ неразделна част от Устава.

НАРОДНО ЧИТАЛИЩЕ”ИСКРА-1932” СЛАКОВЦИ

СПИСЪЧЕН СЪСТАВ НА НАСТОЯТЕЛСТВОТО

1.ДИМИТЪР ВАСИЛЕВ ДИМИТРОВ-ПРЕДСЕДАТЕЛ

2.МИХАЛ БОГДАНОВ ДОЙЧЕВ

3.ВАСИЛ МИТКОВ ЕВГЕНИЕВ

4.ВЕСКА МЕТОДИЕВА МЕТОДИЕВА

5.СВЕТЛА РАЙЧОВА ИВАНОВА

СПИСЪЧЕН СЪСТАВ НА ПРОВЕРИТЕЛНАТА КОМИСИЯ

1.МАРИОНКА СПАСОВА ДИМИТРОВА

2.ДАНИЕЛА СПАСОВА ИВАНОВА

3.ДИМИТЪР ГЕОРГИЕВ ДИМИТРОВ